Държавен вестник, бр. 33, 2002 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  33
3. Печалбите от отчуждаване на кораби или
самолети, използвани в международния транс-
порт, или на движимо имущество, свързано с
използването на тези кораби или самолети, се
облагат само в договарящата държава, в която
подлежат на данъчно облагане печалбите от
такива кораби и самолети според разпоредбите
на чл. 8 от тази спогодба.
4. Печалбите от прехвърляне на всяко иму-
щество, различно от посоченото в ал. 1, 2 и 3 на
този член, се облагат само в договарящата дър-
жава, на която прехвърлителят е местно лице.
Член 14
Професионални услуги
1. Доходите, получени от местно лице на
едната договаряща държава във връзка с про-
фесионални услуги или други дейности с неза-
висим характер, се облагат с данък само в тази
държава, освен ако то има редовно на разполо-
жение определена база в другата договаряща
държава за извършване на своята дейност. Ако
то има такава определена база, доходите могат
да се облагат в тази друга държава, но само
такава част от тях, каквато е причислима към
тази определена база.
2. Терминът “професионални услуги” включ-
ва по-специално самостоятелни научни, лите-
ратурни, художествени, образователни или пре-
подавателски дейности, както и самостоятел-
ни дейности на лекари, адвокати, инженери,
архитекти, стоматолози и счетоводители.
Член 15
Заплати, надници и други подобни възна-
граждения
1. Като се имат предвид разпоредбите на чл.
16, 18 и 19, заплати, надници и други подобни
възнаграждения, получени от местно лице на
едната договаряща държава въз основа на трудо-
во правоотношение, се облагат с данъци само в
тази държава, освен ако трудът се полага в друга-
та договаряща държава. Ако трудът се полага по
този начин, така получените възнаграждения
могат да се облагат с данък в тази друга държава.
2. Независимо от разпоредбите на ал. 1 въз-
награждение, получено от местно лице на една-
та договаряща държава за полагане на труд в
другата договаряща държава, се облага само в
първата посочена държава, ако:
а) получателят пребивава в другата държава
за период или периоди, ненадвишаващи общо
183 дни в съответната данъчна година; и
б) възнаграждението е платено от работода-
тел или от името на работодател, който не е
местно лице на другата държава; и
в) възнаграждението не е за сметка на място
на стопанска дейност или определена база, кои-
то работодателят притежава в другата държава.
3. Независимо от предходните разпоредби
на този член възнаграждение, получено във
връзка с положен труд на борда на кораб или
самолет, използвани в международния транс-
порт, могат да се облагат с данък в договаряща-
та държава, където подлежат на данъчно обла-
гане печалбите от използването на тези кораби
или самолети според разпоредбите на чл. 8.
4. Независимо от предходните разпоредби на
този член заплати и други подобни възнагражде-
ния, получени от местно лице на едната догова-
ряща държава във връзка с положен труд или
оказани услуги в другата договаряща държава,
няма да се облагат в тази друга държава, ако тру-
дът е положен или услугите са оказани  пряко:
а) на Националната туристическа органи-
зация;
б) като представител на Национална възду-
хоплавателна организация, при условие че та-
кова възнаграждение е получено от източник
извън тази друга държава.
Член 16
Директорски възнаграждения
Директорски възнаграждения и други подоб-
ни плащания, получени от местно лице на една-
та договаряща държава в качеството му на член
на  управителен съвет на дружество или друго
юридическо лице, което е местно лице на дру-
гата договаряща държава, могат да се облагат
с данъци в тази друга държава.
Член 17
Артисти и спортисти
1. Независимо от разпоредбите на чл. 14 и 15
доходи, получени от местно лице на едната дого-
варяща държава в качеството му на художествен
изпълнител като театрален, кино-, радио- или
телевизионен артист или музикант или като
спортист от личната му дейност като такъв, из-
вършвана в другата договаряща държава, могат
да се облагат с данъци в тази друга държава.
2. Когато доходи от личната дейност на ху-
дожествен изпълнител или спортист в качест-
вото му на такъв се получават не от самия худо-
жествен изпълнител или спортист, а от друго
лице, тези доходи независимо от разпоредбите
на чл. 7, 14 и 15 могат да се облагат в договаря-
щата държава, в която се извършва дейността
на художествения изпълнител или спортиста.
3. Доходи, получени от извършването на
такива дейности в рамките на културни спора-
зумения, сключени между договарящите дър-
жави, се облагат само в изпращащата държава.
Член 18
Пенсии
1. Като се имат предвид разпоредбите на ал.
2 на чл. 19,  пенсия и друго подобно възнаграж-
дение, платено на местно лице на едната дого-
варяща държава във връзка с трудово правоот-
ношение в миналото, ще се облага с данък само
в тази държава.
2. Независимо от разпоредбите на ал. 1 пла-
щанията по силата на социалноосигурителното
законодателство на едната договаряща държа-
ва ще се облагат само в тази държава.